Pribúda rýchlejšie ako ho stíham mazať
Emailový spam. Serverovy filter hádže do zadržiavacej karantény. Predsa len je nutné to prebehnúť, či nezachytil bežné emaily. V tej súvislosti: prosím nepoužívajte hotmejly, azety a podobné sračky, ktoré na záver každého mailu vopchajú pár riadkov s píár či reklamou. Filtre to nepredýchajú.
Sú chvíle počas dňa, keď púhym úkonom mazania nedokážem vyprázdniť zložku karantény. Označím všetko, zmažem. Po obnovení obsahu tam mám toľko isto spamov. Označím, zmažem. Znovu. Ide o počty čojaviem 20 mailov pričom na jeden šup môžem zmazať najviac sto. Takže o rok bude každú minútu pribúdať čojaviem tisíc spamov. Dnes v špičkách je to sto až dvesto mailov.
Prečo? Pretože spamové farmy. Spam rozposielajú počítače ľudí, ktorí si ich nedokážu ubrániť. Navyše spam sa rozposiela na adresy z ich počítača. Čo by nevadilo – proste by som týmto ľuďom nemailoval. Ale to je zbytočná snaha. Spamový mail uloží tieto adresy do CC a rozpošle zároveň týmto mne neznámym ľuďom. Ak aj tí sú hňupi so spamovacím strojom na počítači, tak je už moja adresa všade možne na svete. Prečo? Pretože hňupi si maily nemažú. Ani spamy.